
A P R O B,
                                                                                                               postarea pe internet 
    								    Pt./ŞEFUL INSPECTORATULUI,
 

În atenţia candidaţilor validaţi în cadrul concursului pentru ocuparea unui post vacant de ofițer de poliție, specialitatea financiar 

În vederea prevenirii răspândirii virusului SARS-CoV-2 şi protecţiei participanţilor la concursurile organizate de Poliţia Română, candidaţii sunt obligaţi să respecte anumite măsuri.
Astfel, la toate concursurile organizate de Poliţia Română, în această perioadă, vor putea participa exclusiv:
· Candidaţii care sunt vaccinaţi împotriva virusului SARS-CoV-2, dacă au trecut minimum 10 zile de la finalizarea schemei complete de vaccinare;
· Candidaţii care se află în perioada cuprinsă între a 15-a zi şi a 180-a zi, ulterioară confirmării infectării cu virusul SARS-CoV-2;
· Candidaţii care prezintă rezultatul negativ certificat al unui test RT-PCR pentru infecţia cu virusul SARS-CoV-2, nu mai vechi de 72 ore;
· Candidaţii care prezintă rezultatul negativ certificat al unui test antigen rapid pentru infecţia cu virusul SARS-CoV-2, nu mai vechi de 48 ore.
Termenele de mai sus se calculează la data susţinerii probei de concurs, respectiv 06.11.2021.
La accesul candidaţilor în incinta locaţiei în care are loc proba, se va verifica dovada că persoanele se află într-una dintre situaţiile care permit participarea, descrise mai sus, pe baza unui document scris, pe care îl vor avea asupra lor, în copie(certificat verde digital COVID printat şi/sau dovada testului negativ RT-PCR/antigen), care se va păstra la dosarul de concurs.
Candidaţilor care nu fac dovada că se află într-una dintre situaţiile de mai sus, nu li se va permite accesul la probe şi procedura de concurs pentru aceştia va înceta.
În vederea prevenirii răspândirii virusului SARS-CoV-2 şi protecţiei participanţilor la activitate, candidaţii sunt obligaţi să poarte mască de protecţie, astfel încât să acopere nasul şi gura, pe toată durata prezenţei în locul desfăşurării probei.
Pentru evitarea situaţiilor neprevăzute, candidaţii sunt obligaţi să aibă asupra lor o mască de protecţie, de rezervă.

